See viis minu arvates on selles eelnõus sätestatud, see on nimelt punkti 4 alapunkt 1, mis kõlab nii: "Iga viie  Riigikogu valimistel enam hääli saanud valimisliidu (erakonna) esindaja." See on variant, mida ma kaitsen, aga ma olen täiesti nõus diskuteerima ja koos leidma mingisugust muud varianti, mis rahuldaks Riigikogu, sest mulle näib, et kogu asja vaidluse tuum on nimelt selles ja mitte üheski muus punktis. Ma võin põhjendada, miks ma kaitsen näiteks seda siin. Kui me räägime fraktsioonidest, siis teatavasti kodukorra seaduse kohaselt võib neid fraktsioone moodustada suvalisel päeval, ainuke tingimus on see, et seal  oleks vähemalt 6 liiget. Seetõttu edasine käik ... kui ühel heal päeval pärast selle nõukogu moodustamist osutub, et fraktsioonide arv on oluliselt muutunud, siis tuleb hakata muutma ka seda nõukogu. Sellepärast on välja pakutud see variant, et valimistel hääli saanud valimisliidud ja erakonnad, sest see on püsiv suurus, seda ei saa enam tagantjärele muuta. Aga ma ütlesin, et ma olen valmis leidma koos teiega niisugust mehhanismi, mis rahuldab Riigikogu, et see oleks kõigile vastuvõetav, aga et see oleks  piisavalt poliitiliselt vastutav nendel põhimõtetel, nagu siin on korduvalt räägitud.